User:Jawakar jawa/sandbox

Sri VeeramaniSwamy Temple (அருள்மிகு சித்தூர் ஸ்ரீ வீரமணி சுவாமி திருக்கோவில்,ஆற்றங்கரை,கொட்டாரம்.)
கன்னியாகுமரி மாவட்டம் கொட்டாரத்தில் இருந்து (300மீ தூரம்) வட்டக்கோட்டை செல்லும் வழியில் வலதுபுறம் ஆற்றங்கரை ஓரத்தில் கிழக்கு திசை நோக்கி ஸ்ரீ வீரமணி சுவாமி ஆலயம் அமைந்துள்ளது.

திருநெல்வேலி மாவட்டம், வள்ளியூர் அருகே சித்தூரில் இருந்து ஸ்ரீ தென்கரை மகாராஜாவின் காவல் தெய்வமாகிய வீரமணி சுவாமியின் பிடி மண் எடுத்து கன்னியாகுமரி மாவட்டம் கொட்டாரத்தில் வீரமணி சுவாமியின் கோவில் கட்டப்பட்டுள்ளது. ஸ்ரீ வீரமணி சுவாமி தென்கரை மகாராஜாவின் முன் காவலுக்கு செல்வதால் இவருக்கு முன்னோடு வீரமணி என்ற சிறப்புப் பெயரும் உண்டு.

ஆலய அமைப்பு

ஸ்ரீ வீரமணி சுவாமி ஆலயம் கிழக்கு திசை நோக்கி அமைந்துள்ளது. மூலஸ்தானத்தில் நடுவில் ஸ்ரீ வீரமணி சுவாமியும், கன்னி மூலையில் சிவனனைந்த பெருமாள் சுவாமியும் வலதுபுறத்தில் தாய் ஸ்ரீ பேச்சியம்மன் சுவாமியும் அருள்பாலிக்கின்றனர். வடக்கு பிரகாரத்தில் ஸ்ரீ பிரம்ம சக்தி அம்மன் சுவாமியும், ஸ்ரீ இசக்கியம்மன் சுவாமியும், வீரமணி சுவாமி சர்ப ரூபத்தில் (நாகராஜர் வடிவில்) அருள்பாலிக்கின்றனர். இக்கோவிலில் முதல் பூஜை சர்ப ரூபத்தில் இருக்கும் வீரமணி சுவாமிக்கு நடைபெறும்.

ஸ்ரீ வீரமணி சுவாமியின் எதிரில் ஸ்ரீ சுடலைமாடசாமி மேற்கு திசை நோக்கி வீற்றிருக்கிறார்.

விஷேச நாட்கள் பங்குனி உத்திரம் அன்று நண்பகல் 12 மணிக்கு அலங்கார தீபாரதனையும், அன்னதானமும் நடைபெறும். ஒவ்வொரு தமிழ் மாத கடைசி வெள்ளிக்கிழமைகளில் இரவு 8 மணிக்கு சிறப்பு தீபாராதனை நடைபெறும். அனைத்து வெள்ளி மற்றும் ஞாயிற்றுக்கிழமைகளில் காலை சிறப்பு வழிபாடு நடைபெறும்.